فقدت الإحساس سيدي الفاضل .. أيام هذا الشهر تتوالى علي اليوم تلوى الآخر و قلبي كالميت يأبى الاستجابة،، أين أنا من خشوع و عبادة كنت أنتهجهما و من رضا كنت أبتغيه :(
لأنّا مولعون بالدراما ، وبالتغيير الدراماتيكي ، فور أن يدخل الشهر ، سأتغيّر فورًا ، سأصبح الحسن البصري!  والحقيقة أنه لا أحد يتغير بين يوم وليلة إلا في الأفلام ..  الموضوع أشبه بأن يكون الإنسان مدعوا لمأدبة فخمة ، وقبل المأدبة بساعات ملأ معدته بطبقين فول!  أكيد يعني ، أكيد ، مش هييجي المأدبة دي ويعرف ياكل ولا يحس بطعم الأكل الجميل ، لأنه معدته مملؤة مسبقًا.  كذلك رمضان ، ما ينفعش تحس بيه من أوله غير لما تكون مستعد قبلها ، مش في يوم وليلة بيحصل كل حاجة. فالحل دلوقتي : الصبر ، وواحدة واحدة نبدأ في برنامج يومي خفيف نلزم نفسنا بيه ، فيه ورد قرآن وأذكار والفرائض والتراويح..  وواحدة واحدة نزوّد لغاية ما نوصل للآخر وإحنا جايبين آخرنا في الطاعة.